428 



508. Ørnebregne, Pteridium aquilinum (L.) Kuhn. 

 N. Einstape. 



I Skove og Krat eller paa Steder, der tidligere har været dæk- 

 kede af Skov, saaledes paa mange Hedestrækninger, ses Ørnebregnen 

 hyppig i Danmark og det meste af den skandinaviske Halvø. Ofte 

 danner den anselige Bevoksninger, som paa Steder, hvor den vok- 

 ser særlig kraftig til, har Karakter af diminutive Bregneskove. 

 Den er Nordens største Bregne, idet dens Blade kan naa en Højde 

 af 3 — 4 Meter. De udspringer med forholdsvis store Mellemrum fra 

 den vandret krybende underjordiske Rodstok (Fig. 1), saaledes at 

 de staar temmelig fjærnt fra hverandre. Bladstilken er lang og 

 stiv og bærer en 3-dobbelt fjersnitdelt Plade. Paa et Tværsnit af 

 Stilkens nederste Del (helst et skraat Snit) sés Karstrængene at 

 danne en Figur, der ligner den i Vaabenmærker anvendte Dobbelt- 

 ørn (Fig. 1); deraf Bregnens Navn. Langs Kanterne af Bladafsnit- 

 tene sidder de linjeformede Sporehushobe, dækkede af to Slør (Figg. 

 3 og 4). Naar Ørnebregnen, i Modsætning til de fleste andre Breg- 

 ner, er i Stand til at holde sig godt paa aabne og ret soltørre 

 Voksepladser, som paa Heder, beror det paa, at dens Blade lige- 

 som Lodnebregnens er af en meget mere modstandsdygtig Bygning 

 end de øvrige Bregners. 



Tav. 508. Fig. 1. Rodstok med Spidsen til Venstre og to uudviklede Blade 

 samt et tredje fuldt udviklet, der er overskaaret ved Grunden. Fig. 2. En Del af 

 Bladpladen. Fig. 3. Bladafsnit, sét fra Undersiden C/i). Fig. 4. Et Stykke af 

 samme, stærkere forstørret. Fig. 5. Aabnet Sporehus med Sporer (stærkt forstørr.). 



KONGEBREGNERNE, OSMUNDACEÆ. 



509. Kongebregne, Osmunda regalis L. 



Skønt Kongebregne er mindre anselig end den foregaaende, er 

 den dog en statelig Bregne, hvis Blade bliver over 1 m lange. De 

 er dobbelt fjersnitdelte. Den øverste Del af Bladene bærer i Stedet 

 for Bladafsnit en stor Mængde meget smaa Sporehuse; dog sés ofte 

 enkelte golde Afsnit bevarede (Fig. 1). Sporehusene er hos Konge- 

 bregnerne anderledes byggede end hos den foregaaende Familie; de 

 aabner sig ved en lodret Spalte (Figg. 2 og 3). Slør mangler ganske. 



Ogsaa Kongebregne er fleraarig, med en skraat stillet Jord- 

 stængel. Den vokser i Bunden af fugtige Skove eller i Moser, der 

 er omgivne af Skove, men er just ikke hyppig i Danmark og mangler 

 i Norge. 



